NORAKSTS

|  |  |
| --- | --- |
| 16.04.2019. | Nr.4/1 |

**GROZĪJUMi JELgAVaS PILSĒTAS DOMES 2017.gada 21.SEPTEMBRA**

**lēmumā Nr. 11/6 “Projekta “Kompleksu pasākumu īstenošana Svētes upes caurplūdes atjaunošanai un plūdu apdraudējuma samazināšanai piegulošajās teritorijās” IESNIEGUMA IESNIEGŠANA”**

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar Jelgavas pilsētas domes 2017.gada 21.septembra lēmumu Nr.11/6 “Projekta “Kompleksu pasākumu īstenošana Svētes upes caurplūdes atjaunošanai un plūdu apdraudējuma samazināšanai piegulošajās teritorijās” iesnieguma iesniegšana” (turpmāk – Projekts), Projekta kopējās izmaksas bija plānotas 2 100 900,00 *euro*, t.sk.1 785 765,00 *euro* Eiropas Reģionālās attīstības fonda finansējums, 78 783,75 *euro* valsts budžeta dotācija pašvaldībām un 236 351,25 *euro* Jelgavas pilsētas pašvaldības līdzfinansējums.

2018.gada 8.jūnijā starp Centrālo finanšu un līgumu aģentūru un Jelgavas pilsētas pašvaldības iestādi “Pilsētsaimniecība” noslēgta vienošanās par Projekta īstenošanu.

Saskaņā ar Jelgavas pilsētas pašvaldības veiktā iepirkuma “Svētes upes caurplūdes atjaunošana un plūdu apdraudējuma samazināšana piegulošajās teritorijās” (identifikācijas Nr.JPD2018/121/AK), “Būvdarbu īstenošanas Svētes upes caurplūdes atjaunošanai un plūdu apdraudējuma samazināšanai piegulošajās teritorijās būvuzraudzība” (identifikācijas Nr.JPD2018/158/AK) un “Svētes upes caurplūdes atjaunošana pie Būriņu ceļa” (identifikācijas Nr.JPD2019/13/AK) rezultātiem, Projekta izmaksas palielinājās par 833 236,47 *euro*. Projekta kopējās izmaksas ir 2 934 136,47 *euro*, t.sk. 1 785 765,00 *euro* Eiropas Reģionālā attīstības fonda finansējums, 78 783,75 *euro* valsts budžeta dotācija pašvaldībām un 1 069 587,72 *euro* Jelgavas pilsētas pašvaldības līdzfinansējums. Lai nodrošinātu Projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 21.septembra lēmumā Nr.11/6 “Projekta “Kompleksu pasākumu īstenošana Svētes upes caurplūdes atjaunošanai un plūdu apdraudējuma samazināšanai piegulošajās teritorijās” iesnieguma iesniegšana” (turpmāk – lēmums) šādus grozījumus:

1. Aizstāt lēmuma 1.punktā skaitli “2 100 900,00” ar skaitli “2 934 136,47” un skaitli “236 351,25” ar skaitli “1 069 587,72 ”.
2. Izteikt lēmuma 2.1. un 2.2.apakšpunktu šādā redakcijā:

“2.1. 2019. gadā – 2 080 358,19 *euro*;

2.2. 2020. gadā – 294 413,65 *euro*”.”

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 16.aprīlī